මෙම ආසාදන තත්වය පිළිබඳව සොයා බැලීමට පැමිණි මහජන සෞඛ්‍ය පරීක්‍ෂක කණ්ඩායමක් එම පාසලේ පාසල් භූමිය පංති කාමර හා අවට පරිසරය පරීක්‍ෂාවට ලක්කරමින් සිටින බවයි වාර්තා වන්නේ.ඇතැම් සිසුන්ගේ මුහුණ සහ ගෙල අවට කැසීමෙන් රතුපැහැ ගැන්වී තිබුණ අතර ඉකුත් සිකුරාදා (07) ද එම පාසලේම  සිසුන් පිරිසක් මේ අයුරින්ම ආසාදන තත්වයකට ලක්වී ප්‍රතිකාර සදහා රෝහල් ගත කෙරුණා.දර්ගා නගරය රෝහලේ ප්‍රධාන වෛද්‍යවරයා පැවසුවේ රෝහලට පැමිණෙන රෝගීන්ට ප්‍රතිකාර කිරීමේ කටයුතු රෝහල් කාර්ය මණ්ඩලය විසින් සිදුකරන අතර එයට හේතුව පරීක්‍ෂා කල යුත්තේ ප්‍රාදේශීය සෞඛ්‍ය වෛද්‍ය නිලධාරී කාර්යාලය හා මහජන සෞඛ්‍ය පරීක්‍ෂකවරුන් බවයි.මෙම සිසුන් සමග පාසලේ ගුරුවරුන් කිහිපදෙනෙකු හා දෙමාපියන් විශාල පිරිසක්ද රෝහලට පැමිණ සිටි අතර ඔවුන් සඳහන් කළේ මේ තත්වය මත තම දරුවන් පාසලට එවීමට බියක් ඇති බවයි.